Siljuberget er nært tilknytta skogfinnene og er en del av Finnskogen. Gården Suren i grenda ble ryddet av skogfinner, og navnet er en fornorsket versjon av finnenavnet Suuroinen. Fram til omkring 1840 stod det et gammelt hus på Siljubergssætra som folk kalte Puransstabburet, etter en finne ved navn Puran eller Purainen. Purainen-slekta er godt kjent fra Elverumsområdet, og det var denne finneslekta som først rydda Gråberget gård ved Ulvåa.